stanford-oval/wikipedia huggingface dataset:
אופיר נהרי
ביוגרפיה > תיאטרון > שמיימיים

ב-2018 יצר, כתב וביים את ההצגה "שמיימים" - מופע תיאטרון מחול טרגי-קומי נטול מילים. בחסידות "שמיימי" תשעה חסידים מחפשים עשירי למניין תוך כדי שיוט בכדור פורח. מסע החיפוש גובה מחיר קשה והם מתרסקים במקום שומם ללא מצפן וללא מים וכל שנותר להם הם ספרי קודש. השמימיים מנסים להילחם בייאוש הגובר עליהם מרגע לרגע דרך לימוד התורה, תחנון ותפילה.
ההצגה עלתה בפסטיבל עכו וזכתה בשלושה פרסים: פרס על עיצוב תנועה מקורית וירטואוזית, פרס האנסמבל ופרס התלבושות. ההצגה עלתה גם בפסטיבל יהודי בינלאומי לתרבות עכשווית.
שי בר יעקב כתב על ההצגה: "שמימיים היא פנטזיה מסוג אחר, עבודת אנסמבל נפלאה, חוויה רוחנית אמנותית יוצאת דופן ומרשימה".
ביוגרפיה > מוזיקה

ב-2014 כתב את המוזיקה להצגה "המפתח בחלון" שעיבד וביים ישי בן משה. הצגת הבכורה הייתה במרכז הבמה בפסטיבל ישראל.
כתב מוזיקה להצגות בתיאטרון דימונה: "האומר כן / האומר לא", "ילד הכרובית", "דונליאלה", "אפאחדבשומקום".
כתב את המוזיקה למופע "קוביוסטו" מאת בית הספר לקרקס סנדסיאל.
ביוגרפיה > חזרה בתשובה

במשך 5 שנים למד בחברותא עם הרב אורן בן דוד בדימונה.
למד במשך כחצי שנה בחברותא עם אביתר בנאי. על כך סיפר נהרי: "אחרי הופעה של אביתר בנאי באתי אליו בהתרגשות עצומה – באתי לספר לו על עצמי, על הרקע שלי, רציתי לפנות אליו כאמן, אבל עם כל ההתרגשות כל מה שיצא לי מהפה היה – 'אני יכול ללמוד איתך תורה? אני נורא רוצה ללמוד איתך'. הוא לא הבין למה אני כל כך בהיסטריה. בצורה הכי רגועה הוא אמר לי – 'כן, בטח, מחר בבוקר'... למחרת בבוקר מצאתי את עצמי יושב איתו בכולל ואנחנו לומדים יחד. ככה נסעתי מדי יום מיפו לירושלים ולמדנו במשך חצי שנה. בזכותו ועם התהליך שעברתי, התגבש בי באותה שנה הרעיון שאני רוצה לפתוח תיאטרון תורני. אביתר תמך ברעיון, וקיבלתי ממנו את ההזדמנות לראות איך התורה והיצירה שלובות, זה היה מאוד פשוט איתו – לדבר על תורה ואמנות. נפעמתי שהחיבור הזה קיים".
בהמשך החל ללמוד בחברותא עם הרב יהושע וידר. הרב ליווה אותו רוחנית בעת כתיבת ההצגה "שמיימים" ואף הגיע עם אשתו להצגת הבכורה בפסטיבל עכו.
בשנת ה'תשע"ח החל נהרי ללמוד במכון מאיר.
ביוגרפיה > חיים אישיים

נהרי נשוי ומתגורר בירושלים.
הערות שוליים

↑  בשיתוף תיאטרון לחישה, יוצרים לאור: "הפכתי להיות אדם שחי את החיים שלו, לא עובר לידם", באתר ערוץ 7, 13 בספטמבר 2022
↑  זוהר ישראל, אופיר נהרי ניצח ב"אודישן הגדול", באתר ynet, 11 במרץ 2004
↑   זוגיים דמה, סרטון  באתר יוטיוב
↑  מיכאל הנדלזלץ, אתנחתא של שפיות, באתר הארץ, 19 בדצמבר 2007
↑  נתי אורנן, עכבר העיר תל אביב, להעיר אנשים מתרדמת עמוקה, באתר הארץ, 9 במרץ 2007
↑  טל פרי, ‏במעבדתה במדבר, באתר גלובס, 5 ביוני 2011
↑  מרב יודילוביץ', אנסמבל תיאטרון דימונה מגיע לתל אביב, באתר ynet, 25 בינואר 2012
↑  מיכאל הנדלזלץ, אפאחדמשומקום: ליצן לבן מקסים מדימונה, באתר הארץ, 1 בנובמבר 2012
↑  קשקושים באתר תיאטרון הסמטה
↑   קשקושים - תיאטרונטו 2015, סרטון  באתר יוטיוב
↑  דף המופע עששיות
↑  אופרת לילה באתר עיריית נתניה
↑  במסגרת פסטיבל נתניה ה-4 לליצנות -מורגנה באתר עיריית נתניה
↑  תוכניית הפסטיבל
↑  "בעל כרחו": הסיפור הזוגי של דיכאון אחרי לידה - מנקודת מבטו של הגבר, באתר ערוץ 7, 27 בדצמבר 2020
↑  אופיר הלל, המפתח בחלון: כאוטי, פסיכוטי, פנטסטי, באתר nrg‏, 3 בספטמבר 2015
| --- | --- |
בקרת זהויות :  NLI: 987007592518505171  VIAF: 51148036030387971910   WorldCat (עם VIAF): 51148036030387971910
איסט 17

| --- | --- |

איסט 17, 2012
 מקום הקמה:  וולת'אמסטו 
 מוקד פעילות:  לונדון, אנגליה
 תקופת הפעילות:  1991–1997 1998–1999 2006
 סוגה:  פופ דאנס ראפ
 חברת תקליטים:   FOD Records (2011) London Records (1991-1997) Telstar Records (1998-1999)
 officialeast17.co.uk
 חברים
 טוני מורטימר ג'ון הנדי טרי קולדוול
 חברים לשעבר
 בריאן הארווי בלייר דרילאן
 
איסט 17 (באנגלית: East 17) היא להקת בנים בריטית. הלהקה הוקמה בלונדון בשנת 1991. הלהקה הצליחה להכניס 18 שירים למצעד ה-Top 20 וארבעה אלבומים למצעד ה-Top 10, ונחשבה לאחת הלהקות הפופולריות ביותר בבריטניה במהלך המחצית הראשונה של שנות ה-90. הלהקה מכרה בסביבות 20,000,000 תקליטים ברחבי העולם. הלהקה התפרקה לקראת סוף שנות ה-90. בשנת 2006 התאחדו שלושת חברי הלהקה הנותרים, וחזרו לפעילות.
קריירה מוזיקלית

הלהקה הוקמה בלונדון בשנת 1991 כאשר חברת התקליטים London Records הבטיחה לזמר טוני מורטימר חוזה הקלטות בתנאי שהוא יהיה חלק מלהקה. הלהקה נקראה "איסט 17" על שם המיקוד של מקום הולדתם - מחוז וולטהאמסטאון.
הלהקה הצליחה להכניס 18 שירים למצעד ה-Top 20 בבריטניה בין 1992 ל-1998. אלבום הבכורה של הלהקה, "Walthamstow", אשר נקרא על שם המחוז בלונדון ממנו הגיעה הלהקה, הגיע במהרה למקום הראשון במצעדי האלבומים הבריטים. האלבום הכיל מספר סינגלים שזכו להצלחה רבה במצעדי הסינגלים, בהם השירים "House Of Love" ו־"Deep".
בשנת 1994, עם שחרורו של האלבום השני של הלהקה, "Steam", הצליחה הלהקה להביא את הלהיט "Stay Another Day" למקום הראשון במצעד חג המולד של שנת 1994, והוא נשאר בפסגת המצעד במשך חמישה שבועות.
אלבומם השלישי "Up All Night" זכה להצלחה מעטה בהשוואה לאלבומים הקודמים של הלהקה.
בשנת 1997 הסתבך הארווי בשערוריית סמים כאשר לטענתו הוא צרך 12 כדורי אקסטזי בלילה אחד. אירוע זה, שזכה באותה העת לפרסום רב, פגע בדימוי של הלהקה, במיוחד לאחר שהארווי ציין בפומבי שאקסטזי "יכול להפוך אותך לאדם טוב יותר". כתוצאה מהשערורייה פוטר הארווי מהלהקה, ואיתו עזב גם מורטימור.
עם זאת, הארווי, קולדוול והנדי ניסו לעשות קאמבק בשנת 1998 בשם "E-17" וזכו בתחילה להצלחה על הלהיט "Each Time" אשר הגיע למקום השני במצעד הסינגלים הבריטי. אף על פי כן, בעקבות מכירות מאכזבות למדי של הסינגל הבא של הלהקה, "'Betcha Can't Wait", ושל האלבום "Resurrection", בסופו של דבר החליטה הלהקה להפסיק את פעילותה בשנת 1999.
באמצע פברואר 2006, הלהקה התאחדה. הופעת האיחוד של הלהקה התקיימה ב-30 במאי 2006 בשפרדס בוש אמפייר שבלונדון.
אלבומים

1993 - Walthamstow
1994 - Steam
1995 - Up All Night
1996 - Around The World Hit Singles: The Journey So Far
1998 - Resurrection
אלפרד פינבוגאסון

אלפרד פינבוגאסון (באיסלנדית: Alfreð Finnbogason; נולד ב-1 בפברואר 1989) הוא כדורגלן איסלנדי המשחק בעמדת החלוץ בנבחרת איסלנד.
קריירת מועדונים

פינבוגאסון התחיל את הקריירה שלו במחלקת הנוער של פיולניר, כשהיה בן 10 עבר עם משפחתו לאדינבורו שם למד אביו והוא שיחק במחלקת הנוער של הוצ'יסון ואלה. לאחר שנתיים הוא חזר לפיולניר, ובגיל 16 עבר לבריידאבליק.
בעונת 2008 הוא ערך את הופעת הבכורה שלו בקבוצה הבוגרת. בעונת 2009 פינבוגאסון הבקיע 13 שערים ב-18 משחקי ליגה בריידאבליק. בסיום העונה נבחר לשחקן הצעיר של העונה, וזכה עם המועדון בגביע האיסלנדי שהיה גם התואר הראשון של המועדון. עונה לאחר מכן, הוא סיים כמלך השערים בליגה עם 14 שערים, והוא זכה עם המועדון באליפות הראשונה שלו אי פעם.
ב-20 בנובמבר 2010 פינבוגאסון חתם בלוקרן הבלגית לשנתיים וחצי במועדון.
ב-6 במרץ 2012, פינבוגאסון הושאל להלסינגבורג למשך חצי שנה. הוא שותף ב-17 משחקים, בהם כבש 12 שערים. ב-16 באוגוסט 2012, הוא חתם לשלוש שנים בהירנביין. פינבוגאסון כבש צמד בהפועת הבכורה שלו בהירנביין בתיקו 2-2 נגד אייאקס אמסטרדם ורביעייה בניצחון נגד קוזאקן בויס בגביע ההולנדי. בסיום עונת 2012/2013 הוא היה מלך השערים של הליגה עם 24 שערים.
ב-2 ביולי 2014 פינבוגאסון חתם בריאל סוסיאדד תמורת 7.5 מיליון אירו. הוא ערך את הופעת הבכורה שלו במועדון בניצחון 0–2 נגד אברדין במסגרת מוקדמות הליגה האירופית. ב-26 ביולי 2015 הושאל לאולימפיאקוס, שם ערך שבע הופעות והבקיע שער אחד.
בפגרת החורף של עונת 2015/16 הושאל לאאוגסבורג. בתום העונה, לאחר שהבקיע שבעה שערים ב-14 הופעות בחצי העונה בה שיחק באאוגסבורג, חתם פינבוגאסון באאוגסבורג על חוזה קבוע. בעונת 2016/17 סבל פינבוגאסון מפציעות וערך 13 הופעות ליגה בלבד, בהן הבקיע שלושה שערים. את עונת 2017/18 החל פינבוגאסון היטב, ואף הבקיע שלושער בניצחון 0–3 על פ.צ. קלן בספטמבר 2017.
בקיץ 2022 פינבוגאסון חתם בלינגבי בולדלקוב מליגת העל הדנית.
ב-18 באוגוסט 2023 חתם באויפן מליגת העל הבלגית.
קריירה בינלאומית

בצעירותו, פינבוגאסון שיחק בנבחרת הצעירה של איסלנד במדיה הבקיע 5 שערים ב-11 משחקים, ואף השתתף עם הנבחרת באליפות אירופה בכדורגל עד גיל 21 - 2011. הוא ערך את הופעת הבכורה שלו במשחק ידידות נגד איי פארו. ב-17 בנובמבר 2010 הוא הבקיע את שער הבכורה שלו בנבחרת בהפסד 2–3 נגד ישראל.
ב-16 ביוני, במסגרת מונדיאל 2018, כבש פינבוגאסון את השער הראשון בתולדות נבחרת איסלנד במשחק מול ארגנטינה, אשר הסתיים בתוצאה 1-1.
תארים

אליפות איסלנד: 2010
הגביע האיסלנדי: 2009
שחקן העונה בליגה האיסלנדית: 2010
השחקן הצעיר בליגה האיסלנדית: 2009
נעל הזהב בליגה האיסלנדית: 2010
נעל הכסף בליגה האיסלנדית: 2009
נבחרת העונה בליגה האיסלנדית: 2009, 2010
מלך השערים בליגה ההולנדית: 2013/2014
אירועים מיוחדים בליגת ה-NBA

ליגת ה-NBA, מעצם טבעה כליגת הכדורסל החשובה בעולם, עמוסה באירועים שונים, שמושכים תשומת לב בכל העולם.
לפני העונה > הדראפט

דראפט ה-NBA הוא אירוע שנתי המתרחש בכל שנה בעיר אחרת ובו שלושים קבוצות ה-NBA יכולות לבחור שחקנים צעירים וחופשיים מחוזה שרוצים להצטרף לליגה, בשני סיבובים, כשהשחקנים שנבחרים בסיבוב הראשון (מקומות 1–30) מקבלים חוזה אוטומטי לשנתיים בליגה עם אופציה לשנתיים נוספות, ואילו מי שנבחר במקום השני (מקומות 31–60) לא מקבל חוזה מובטח בליגה, והחוזה ניתן לשיקול דעת הקבוצה. ברוב המקרים כיום השחקנים מגיעים מכדורסל המכללות, אולם ישנם גם שחקנים שמגיעים מארצות שונות, בעיקר מאירופה.
לפני העונה > ליגות הקיץ

ליגת הקיץ של ה-NBA הוא שם כולל לתחרויות כדורסל אמריקניות חצי מקצועניות אשר מאורגנות על ידי ליגת ה-NBA לאחר סיום העונה בליגה. הליגות מתחילות לפעול בתחילת יולי, לאחר דראפט ה-NBA, וכוללות שלושה מפעלים רשמיים, שנערכים בשלוש ערים שונות ברחבי ארצות הברית: ליגת הקיץ של יוטה ג'אז שבה משתתפות ארבע קבוצות, ליגת הקיץ של סקרמנטו שבה משתתפות ארבע קבוצות, והמפעל המרכזי, ליגת הקיץ של לאס וגאס, שבה משתתפות כל 30 קבוצות ה-NBA. ליגת הקיץ נחשבת בדרך כלל למקום בו יכולים שחקנים להוכיח את עצמם אחרי שלא נבחרו בדראפט.
לפני העונה > משחקי ההכנה

משחקי ההכנה (Preseason) הם משחקי קדם עונה הנערכים בין כל קבוצות הליגה על מנת לבחון את הסגלים של הקבוצות, את בחירות הדראפט והרכש החדש. בדרך כלל לא נערכים משחקים רבים, והם לא תחרותיים (לא במסגרת של ליגה). כמו כן, לפעמים המשחקים נערכים נגד קבוצות מליגת אחרות, כמו ליגת העל האוסטרלית בכדורסל, ליגת הפיתוח או אפילו מכבי חיפה מליגת העל בכדורסל בעבר ומכבי עירוני רעננה מהליגה הלאומית.
במהלך העונה > משחקי פתיחת העונה

משחקי פתיחת העונה (באנגלית: Kia NBA Tip-Off, מטעמי חסות) הם המשחקים הראשונים הנערכים בליגה, משחקים אלו, שנערכים בדרך כלל בחודש אוקטובר, נחשבים למיוחדים וחגיגיים. למשל, בעונת 2019/2020 נערך ביום זה הדרבי של לוס אנג'לס בין הלייקרס לקליפרס, בוסטון סלטיקס שיחקה נגד יריבתה ההיסטורית פילדלפיה 76' ומילווקי באקס שיחקה נגד יוסטון רוקטס. רוב המשחקים בפתיחת העונה נערכים בין קבוצות עם השחקנים מהטובים בליגה או קבוצות שיש ביניהן קשר מיוחד.
במהלך העונה > משחקי חג המולד

משחקי חג המולד (באנגלית: Christmas Day Games) הם המשחקים שנערכים בערב חג המולד, ב-25 בדצמבר. גם משחקים אלו נחשבים למיוחדים וחגיגיים. למשל, בעונת 2019/2020 שוב נערך ביום זה הדרבי של לוס אנג'לס בין הלייקרס לקליפרס, יוסטון רוקטס שיחקה נגד גולדן סטייט ווריורס ומילווקי באקס שיחקה נגד פילדלפיה 76'. גם בחג המולד, רוב המשחקים נערכים בין קבוצות עם השחקנים מהטובים בליגה או קבוצות שיש ביניהן קשר מיוחד.
במהלך העונה > סוף-שבוע האולסטאר ב-NBA

פרק זה לוקה בחסר. אנא תרמו לוויקיפדיה ו.
במהלך העונה > פלייאוף ה-NBA

פלייאוף ה-NBA (באנגלית: NBA Playoffs) הוא טורניר המתקיים בסיום כל עונה של ליגת ה-NBA, בו נקבעת אלופת הליגה. אל הטורניר מעפילות 8 הקבוצות בעלות מאזן הניצחונות הגבוה ביותר בכל אחד מהאזורים – המזרח והמערבי. כל אחת מסדרות הפלייאוף – רבע גמר אזורי, חצי גמר אזורי, גמר אזורי וגמר הליגה – נערכת בשיטת "סדרת הטוב מ-7".
אלפא 66

| --- | --- |

 מידע כללי
 סוג:  רובה צלפים
 תכנון:  טקטיקל אופריישנס בע"מ
 מדינה מייצרת:  ארצות הברית ארצות הברית
 יצרן:  טקטיקל אופריישנס בע"מ
 מחיר ליחידה:  $4500 דולר
 מידע טכני
 קליבר:   \ 0.300{\mbox{ Win. Mag}}
 פעולה:  בריחי, של רמינגטון מודל 700
 הזנה:  שחלה: מחסנית פנימית
 כוונות:  טלסקופית
 אורך כולל:  1128 מ"מ
 אורך קנה:  610 מ"מ
 משקל ריק:  6.41 ק"ג
 קצב אש:  בודדות
 טווח אפקטיבי:  1000 מטר
 טווח מקסימלי:  1500 מטר
 דיוק:  0.25 דקת קשת
אלפא 66 (Alpha 66) הוא רובה צלפים אמריקני בקליבר 0.300 וינצ'סטר מגנום (.300 Win. Mag, כ-0.3 אינץ') תוצרת Tactical Operations Inc ונחשב לרובה הצלפים המדויק ביותר בקליבר שלו, בעל התחייבות לדיוק של 0.25 דקת קשת (0.25 MOA שקול ל-73 מיקרו-רדיאן) ופוטנציאל לדיוק גבוה מכך.
הרובה מבוסס על פעולת הבריח של רמינגטון מודל 700 שתוכננה במיוחד עבור הרובה וזוכה לגימור של Tac Ops. הרובה תוכנן להיות ארגונומי ונוח ליורה על מנת להשיג נוחות וביצועים מרביים. על הקנה ניתן להתקין משתיק קול. במידה רבה, האלפא 66 מהווה אח גדול לטנגו 51 והוא נגזרת שלו, אך בעוד הטנגו 51 עושה שימוש בתחמושת ה-7.62 מ"מ הנפוצה ביותר ויעיל לטווחים של עד 800 מטר, האלפא 66 תוכנן כרובה צלפים לטווח ארוך יותר ובמשתמש בתחמושת 0.300 וינצ'סטר מגנום, היעילה לטווחים של 1000 מטר ומעלה. במטווח שבוצע ברובה, הרובה הצליח להשיג מקבצים של 0.25 דקת קשת (MOA) ומטה, אך הפיזור הנפוץ יותר היה כ-0.44 דקת קשת.
ראו גם

רמינגטון מודל 700
טנגו 51
אמינה גולבהר הטון

| --- | --- |
 לידה:  1429 – 1431 משוער טרבזון, האימפריה של טרפזונטס
 פטירה:  1492 איסטנבול, האימפריה העות'מאנית
 מדינה:  האימפריה העות'מאנית
 מקום קבורה:  איסטנבול
 בן זוג:  מהמט השני
 
קברה של אמינה גולבהר הטון
אמינה גולבהר הטון (בטורקית I. Gülbahar Hatun), הייתה אשתו של הסולטאן מהמט השני ואימו של יורשו, הסולטאן באיזיט השני. בעת ההיא טרם הוחל בשימוש במינוח ולידה סולטאן ועל כן נוסף רק התואר "הטון" לשמה, המעיד על מכובדותה. מוצאה ממשפחה יוונית מיוחסת מכפר באזור העיר טרבזון לחופי הים השחור וכפי הנראה המשפחה אוסלמה אחרי נפילת האימפריה של טרפזונטס ויושבה מחדש באזור אלבניה, או שילדיה נחטפו במסגרת הדוושירמה והועברו לאלבניה. מקורות נוספים, מייחסים לה מוצא סרבי, או צרפתי.
מוראט השני שחזר לשלטון ב-1446 הגלה את בנו מהמט למגנסיה. הביי של וידין העניק למהמט כמתנה את אמינה גולבהר שהייתה שפחה בעת ההיא, נודעה ביופייה והוא התאהב בה. למורת רוחו של אביו, נישא מהמט לאמינה וב-3 בדצמבר 1447 נולד בנם הראשון באיזיט. מוראט איים על בנו בביטול הנישואים, התואר יורש העצר ואף בעונש מוות, אך לבסוף נמלך בדעתו, שכן מהמט היה בנו היחיד שנותר בחיים וממשיך שושלתו.
ב-1453 עברה להתגורר בארמון הסולטאן באיסטנבול. במאבק בין בנה באיזיט לבין אחיו למחצה ג'ם סולטאן, הייתה לה השפעה מסוימת על התנהלות ההרמון ועל הענקת הירושה לראשון. היא הלכה לעולמה ב-1492 ונקברה באיסטנבול. בנה, באיזיט השני, הקים לזכרה מסגד ובית ספר.
הערות שוליים

↑  לאיגון, מוארט, שעורים מההרמון העות'מאני, אמינה גולבהר הטון (באנגלית).
↑  סטון-וולס, פלוריאן, החרב והמגן של הממלכה, "אמינה גולבהר הטון", באתר גוגל ספרים (באנגלית).
אלפרד פון הוביקי

| --- | --- |

אלפרד פון הוביקי
 לידה:  5 בפברואר 1887 פרידריכסדורף, האימפריה האוסטרו-הונגרית האימפריה האוסטרו-הונגרית
 פטירה:  14 ביולי 1971 (בגיל 84) וינה, אוסטריה אוסטריה
 מדינה:  אוסטריה 
 השכלה:  אוניברסיטת וינה 
 השתייכות:  האימפריה האוסטרו-הונגרית האימפריה האוסטרו-הונגרית   אוסטריה הרפובליקה האוסטרית הראשונה   גרמניה הנאצית גרמניה הנאצית
 תקופת הפעילות:  1905–1945 (כ־40 שנה)
 דרגה:   גנרל חיל השריון (ורמאכט)
 תפקידים בשירות
 מפקד הדיוויזיה הקלה ה-4   מפקד דיוויזיית הפאנצר ה-9   מפקד הקורפוס ה-89
 פעולות ומבצעים
 מלחמת העולם הראשונה   מלחמת העולם השנייה
 עיטורים
  צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
גנרל אלפרד פון הוביקי (בגרמנית Alfred von Hubicki;‏ 5 בפברואר 1887 – 14 ביולי 1971) היה מפקד בכיר בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

פון הוביקי נולד ב-5 בפברואר 1887 בפרידריכסדורף, שהשתייכה לאימפריה האוסטרו-הונגרית. בשנת 1905 התגייס לצבא האוסטרו-הונגרי, והצטרף לרגימנט הארטילריה ה-4, ולחם בשורותיו במלחמת העולם הראשונה. פון הוביקי השתתף בלחימה בחזיתות השונות, ובמהלכה מונה למפקד גדוד הררי בחזית האיטלקית.
לאחר המלחמה הצטרף פון הוביקי לצבא האוסטרי, ומילא בו תפקידי פיקוד ומטה. בשנת 1935 הועלה לדרגת גנרל מיור, ומונה כקצין מטה במשרד המלחמה, ובשנת 1936 מונה למפקד הדיוויזיה הממונעת בצבא האוסטרי.
לאחר סיפוח הצבא האוסטרי לורמאכט, מונה פון הוביקי ב-10 בנובמבר 1938 למפקד הדיוויזיה הקלה ה-4.
ביוגרפיה > מלחמת העולם השנייה

עם פרוץ המלחמה היה פון הוביקי מפקד הדיוויזיה הקלה ה-4, ולחם עימה במהלך המערכה בפולין כחלק מהקורפוס ה-18 במסגרת הארמייה ה-14, וב-3 בינואר 1940 הפכה הדיוויזיה שבפיקודו לדיוויזיית הפאנצר ה-9. במהלך המערכה על צרפת לחם פון הוביקי עם הדיוויזיה שבפיקודו כחלק מהארמייה ה-18 בהולנד, ובשלב השני כחלק מהקורפוס הממונע ה-14 במסגרת קבוצת הפאנצר קלייסט, וב-1 באוגוסט 1940 הועלה לדרגת גנרל לוטננט. במהלך המערכה בבלקן לחם פון הוביקי עם הדיוויזיה שבפיקודו כחלק מהקורפוס הממונע ה-40 במסגרת הארמייה ה-12, ועל פעולותיו קיבל ב-20 באפריל 1941 את עיטור צלב האבירים של צלב הברזל. במהלך מבצע ברברוסה לחם עם הדיוויזיה שבפיקודו כחלק מהקורפוס הממונע ה-14 במסגרת ארמיית הפאנצר הראשונה, ובמהלך הקרב על מוסקבה לחם עם הדיוויזיה שבפיקודו כחלק מהקורפוס הממונע ה-48 במסגרת ארמיית הפאנצר השנייה, ולאחר מכן במסגרת הארמייה השנייה. ב-15 באפריל 1942 פרש פון הוביקי מתפקידו, וב-22 באפריל 1942 קיבל על פעולותיו את עיטור הצלב הגרמני בזהב. ב-1 באוגוסט 1942 מונה פון הוביקי למפקד קבוצת הקרב סכלדה, שהפכה ב-25 באוקטובר 1942 לקורפוס ה-89, וב-1 באוקטובר 1942 הועלה לדרגת גנרל חיל השריון. ב-18 בדצמבר 1942 פרש פון הוביקי מתפקידו, וב-30 באפריל 1943 מונה שוב למפקד הקורפוס ה-89. ב-11 ביוני 1943 מונה פון הוביקי לאחראי התגבורות בקבוצת ארמיות מרכז, וב-20 ביולי פרש מתפקידו. בדצמבר 1943 מונה לראש המשלחת הצבאית בסלובקיה, וב-1 באוקטובר 1944 פרש מתפקידו.
ביוגרפיה > לאחר המלחמה

לאחר המלחמה התגורר פון הוביקי בווינה עד למותו ב-14 ביולי 1971.
אמון (סרט)

ערך זה עוסק בסרט משנת 2010. אם התכוונתם לסרט משנת 2017, ראו .
| --- | --- |

כרזת הסרט
 בימוי:  דייוויד שווימר 
 הופק בידי:  אבי לרנר   דייוויד שווימר
 תסריט:  דייוויד שווימר, אנדי בלין, רוברט פסטינגר 
 עריכה:  דוגלאס קריס 
 שחקנים ראשיים:  ליאנה ליבראטו   קלייב אוון   קתרין קינר   ויולה דייוויס   נואה אמריך   כריס הנרי קופי
 מוזיקה:  נתן לרסון 
 צילום:  אנדריי סקולה 
 מדינה:  ארצות הברית 
 חברת הפקה:  Nu Image 
 חברה מפיצה:  Millennium Entertainment
 שיטת הפצה:  וידאו על פי דרישה 
 הקרנת בכורה:  10 בספטמבר 2010 (פסטיבל הסרטים הבינלאומי בטורונטו)
 משך הקרנה:  106 דק' 
 שפת הסרט:  אנגלית 
 סוגה:  סרט דרמה 
 הכנסות באתר מוג'ו:   trust2011
 דף הסרט ב־IMDb
 
אֵמוּן (באנגלית: Trust) הוא סרט דרמה אמריקאי משנת 2010 בבימויו של דייוויד שווימר.
עלילה

אנני בת ה-14 (ליאנה ליבראטו) חיה עם משפחתה חיים שגרתיים בפרברי שיקגו. היא חברה בנבחרת הכדורעף, ומנהלת יחסים טובים עם משפחתה. היא מכירה נער בן 16 בשם צ'רלי (כריס הנרי קופי) בצ'אט אינטרנטי דרך המחשב שאביה קנה לה ליום הולדתה. השניים יוצרים קשר וירטואלי דרך הפלאפון וה"IM", כשבמהלכו מודיע צ'רלי לאנני שהוא בן 20, ולא 16, ובהמשך מתוודה בפניה שהוא בן 25. אנני מקבלת בהבנה את העובדה ששיקר לה על גילו וממשיכה לדבר איתו בקביעות, בעיקר בגלל שהוא גורם לה להרגיש טוב לגבי עצמה. לאחר שלושה חודשי תקשורת וירטואלית קובעים השניים פגישה בקניון. כשהשניים פוגשים לראשונה אחד את השני מגלה אנני שצ'רלי בן 35 (לפחות), ומתאכזבת ששיקר לה על גילו פעם נוספת. בתחילה, היא בוכה על כך ששיקר לה, אך זמן קצר לאחר תחילת הפגישה סולחת לו לאחר שמחמיא לה על מראה וטוען שהבדל הגילאים ביניהם לא באמת משנה. לאחר שהם מנהלים שיחה ששניהם נהנים ממנה לוקח צ'רלי את אנני למלון, וגורם לה לדגמן מולו בחזייה ותחתונים אדומים שקנה לה. לבסוף, הוא משכנע אותה לשבת לצידו במיטה, משכיב אותה ואונס אותה, בזמן שהוא מתעד זאת בעזרת מצלמת וידאו.
בהמשך, מספרת אנני לחברתה בריטני על כך ששכבה עם צ'רלי, דבר שמדאיג את בריטני ומוביל אותה לדווח להנהלת בית הספר על המקרה, שלבסוף עובר דרך המשטרה לחקירת FBI. אנני נאלצת לעזור לחוקרים לתפוס את צ'רלי, שמגלה זאת במהלך שיחת טלפון ביניהם, לפני שהם מצליחים לאתר אותו. אביה, ויל (קלייב אוון), מתחיל בעצמו לחקור באופן אובססיבי.
שחקנים

ליאנה ליברטו כאנני קמרון
קלייב אוון כוויל קמרון
קתרין קינר כלין קמרון
ויולה דייוויס כגייל פרידמן, יועצת בבית חולים.
נואה אמריך כהאל הארט, הבוס של וויל
כריס הנרי קופי כצ'ארלי
ג'ייסון קלארק כדאג טייט
זואי לוין כבריטני, חברתה של אנני
נואה קרופורד כטיילר
אל-עוזא

שלישיית האלות ואל-עוזה (מופיעה במרכז)
אל-עוזה הייתה אלה ערבית-נבטית פרה-איסלאמית (אנ'), שהיוותה אחת משלישיית האלות (אל-עוזה, אל'לאת ומנאת), להן סגדו השבטים הערבים הפגנים והנבטים בפטרה.
אל-עוזה הייתה אלת הכוח והעוצמה, בעקבות ההשפעה היוונית-הלניסטית והרומאית היא הפכה להיות מזוהה עם אלת היופי והאהבה ונוס-אפרודיטה כמו כן הייתה מקושרת לאלה המצרית איזיס. במקומות אחרים היא זוהתה כאלת הפיריון והחקלאות (מקבילה לדמטר היוונית). שבטי הערבים הפגניים האמינו כי האלה היא אחת מצאצאיו של אללה יחד עם אל'לאת ומנאת.
מבנה אבן מקודש בצורת קובייה בעיר נח'לה, סמוך למכה שימש כמבנה מקודש לו סגדו המאמינים באלה. אל-עוזה מצוינת בקוראן כאחד משלושת האלות להם סגדו הערבים לפניי עליית האסלאם.
לכל אחת משלושת האלות היה מקדש נפרד סמוך למכה, המקדש הבולט ביותר של אל-עוזה היה כאמור בנח'לה סמוך למכה בסמוך לו נמצאו 3 עצים מקודשים לאלה.
בשנת 630 לספירה הושמד המקדש של אל-עוזה ופסלה בנחלה בהוראת מוחמד על ידי המצביא ח'אלד בן אל וואליד. בהמשך יוחסו לאלה זו כוחות שטניים על ידי המוסלמים.
השפעות בדתות אחרות

בחלק מהמסורות היהודיות והנוצריות מצויה ישות דמונית בשם סמיאזה המקושרת ככל הנראה לאל-עוזה. עוזה גם שימשה כשם אלטרנטיבי למלאך מטטרון בספר החשק. במקורות אחרים היא מופיעה כאחת המלאכים השומרים של מצרים (רהב, משטמה, ודומה) שהתחתנו עם היהודים בזמן יציאת מצרים.
כמו כן היא מופיעה כסמיאזה בתור שרף המפותה על ידי אשתר לגלות את שמו הסודי של אלוהים ובתגובה לכך נענשת בשריפה בעודה בחיים ונתלית ראשה מטה בין שמיים וארץ כשהיא יוצרת את קונסטלציית הכוכבים אוריון.
בספר השלישי של חנוך ובספר הזוהר היא מהווה אחת מהמלאכים הנופלים שחטאו בפני האלוהים. במקומות אחרים היא מזוהה עם המלאך החוטא אבזי-טיבוד שבמסורות יהודיות מוקדמות מזוהה עם סמאל ומשטמה, שמתנגד למשה וחולק בנסיכות מצרים עם רהב וסופו שהוא נענש ומוטבע בים האדום.
הערות שוליים

↑  ייתכן שמדובר באל ים.
| --- | --- |
בקרת זהויות :  SUDOC: 241680115
אל-עוטורייה

| --- | --- |

מראה בעיר
 מדינה:  קטר (מדינה) קטר
 מחוז:  א-ריאן
 שטח:  648.5 קמ"ר
 אוכלוסייה:  ‏
  ‑ ביישוב:  1,060 (2010)
 קואורדינטות:  25°30′54″N 51°12′11″E﻿ / ﻿25.515°N 51.203055555556°E﻿ / 25.515; 51.203055555556 
 אזור זמן:  UTC +3
  מפת מיקום  מפה מפורטת   (למפת קטר מוגדלת) דוחה א-רויס אל-ח'ור אום סלאל א-דעאין א-ריאן אל-וכרה ערב הסעודית  בחריין המפרץ הפרסי אל-עוטורייה(למפת קטר רגילה) דוחה א-רויס אל-ח'ור אום סלאל א-דעאין א-ריאן אל-וכרה ערב הסעודית  בחריין המפרץ הפרסי אל-עוטורייה  he tabBackground:;tabBorder:#aaa;defaultTab:0;
אל-עוטורייה (בערבית: العطورية) היא עיר קטנה במזרח מחוז א-ריאן שבקטר. העיר הייתה חלק מהמחוז א-ג'מאליה, לפני שהמחוזות סודרו מחדש בשנת 2004. אל -עוטורייה היא העיר המזרחית ביותר במחוז א-ריאן והקרובה ביותר לחופי קטר.
דמוגרפיה

במפקד האוכלוסין בשנת 2010 התגלה כי בעיר ישנן 363 יחידות דיור ו-123 מקומות עבודה ומוסדות ציבוריים. בעיר ישנו הבדל מוחץ בין האחוז הזכרים והנקבות. 80% מתושבי העיר זכרים ו-20% נקבות. מתוך 1,060 התושבים 80% מעל גיל 20 לעומת 20% מתחת לגיל 20. האוכלוסייה באל-עוטורייה היא אוכלוסייה עובדת בשיעור גבוה, יחסית – 72% אחוז מתושבי העיר עובדים. כ-81% מהאנשים בשוק העבודה באל-עוטורייה הם גברים לעומת 19% נשים.

להלן גרף התפתחות האוכלוסייה ביישוב:
הערות שוליים

↑  מפקד האוכלוסין בשנת 2010
↑  מפקד האוכלוסין בשנת 2004
↑  בתוך מפקד האוכלוסין אפריל 2010
↑  מוסדות ציבוריים ומקומות עבודה בתוך מפקד האוכלוסין בשנת 2010
↑  הלמ"ס הקטרי
↑  מפקד האוכלוסין בשנת 1986
↑  מפקד האוכלוסין בשנת 1997
איסט ביי ריי

| --- | --- |
איסט ביי ריי בהופעה עם דד קנדיז ב-2019
איסט ביי ריי בהופעה עם דד קנדיז ב-2019
 לידה:  17 בנובמבר 1958 (בן 65) אוקלנד, קליפורניה, ארצות הברית
 שם לידה:  ריימונד ג'ון פפרל
 שם במה:  East Bay Ray 
 מוקד פעילות:  ארצות הברית 
 עיסוק:  גיטריסט
 סוגה:  פאנק רוק, ספיד מטאל
 שפה מועדפת:  אנגלית 
 כלי נגינה:  גיטרה
 חברת תקליטים:  אלטרנטיב טנטקלס
 חלק מההרכבים המוזיקליים:  דד קנדיז
 פרופיל ב-IMDb
 
ריימונד ג'ון "איסט ביי ריי" פפרל (באנגלית: Raymond John "East Bay Ray" Pepperell; נולד ב-17 בנובמבר 1958) הוא מוזיקאי אמריקאי וגיטריסט להקת הפאנק דד קנדיז. עבודת הגיטרה שלו הושפעה מג'אז ורוקבילי. לצד המילים הנבונות של ג'לו ביאפרה והסגנון הווקאלי הייחודי המבוסס על ויברטו, נגינתו של איסט ביי ריי הייתה אחד הגורמים המגדירים את המוזיקה של דד קנדיז, ובהרחבה, של "הגל השני" של הפאנק האמריקאי. הוא גם החבר היחיד שנשאר חבר קבוע בלהקה מאז הקמתה.
ראשית חייו והשכלתו

ריימונד ג'ון פפרל נולד וגדל באזור מפרץ סן פרנסיסקו והושפע מוזיקלית משני הוריו, שארגנו פסטיבלי אמנות ומוזיקה מקומיים בשכונת הפרברים שלהם. לאביו היה אוסף של תקליטי ג'אז ובלוז משנות ה-30 וה-40, והוא היה לוקח אותו ואת אחיו להופעות של מאדי ווטרס, תזמורת קאונט בייסי ולייטנינג הופקינס. אמו הייתה מעריצה של הוויברז ופיט סיגר. הוריו, שהיו פעילים גם בתנועה לזכויות האזרח בשנות השישים, השפיעו עליו פוליטית. ריי סיים את לימודיו באוניברסיטת קליפורניה בברקלי ותכנן להיות אדריכל, אך מצא את האדריכלות מגבילה מדי מבחינה אמנותית. בשלב זה, הוא כבר החל לכתוב ולנגן מוזיקה כשהבין שהוא לא יכול לחיות בלעדיה.